Fi Triq il-Kbira San Ġużepp ġewwa Santa Venera nsibu bini kbir magħruf bħala l-Istitut ta' Ċini; imlaqqam b'dan il-mod wara l-benefattriċi tiegħu l-Venerabbli Adelaide Cini. Uffiċjalment, dan il-bini jismu Dar il-Qalb ta' Ġesii u fih jilqa' nisa li jaqgħu vittma tal-vjolenza domestika. Adelaide Cini twieldet fil-Belt Valletta nhar il-25 ta' Ottubru 1838. Missierha kien jismu Mikiel, negozjant, u ommha Carmela mwielda Galea. Adelaide kienet it-tlettax-il wild tal-familja Cini u kienet mgħammda fil-parroċċa tal-Madonna tal- Porto Salvo fil-Belt Valletta. Il-familja Cini kellha fabbrika tal-għaġin li kienet tinsab fi Triq il-Kbira San Ġużepp ġewwa Santa Venera, għalhekk, peress li n-negozju kien sejjer tajjeb, huma ddeċidew li jitilqu mill-Belt u jiġu jgħixu ġewwa Santa Venera fid-dar li kellhom biswit il-fabbrika. Dak iż-żmien, għalkemm ir-raħal ċkejken ta' Santa Venera kien diġà fforma, pero kien għadu jagħmel parti mit-territorju tal- parroċċa ta' Birkirkara. Missier Adelaide kien raġel ta' fidi qawwija u kien jorganizza tliet quddisiet fil-ġimgħa fil-knisja l-antika ta' Santa Venera għall-ħaddiema tiegħu u l-familjari tagħhom. Adelaide għamlet l-Ewwel Tqarbina tagħha fil-parroċċa ta' Sant'Elena ta' Birkirkara fl-età ta' seba' snin. Fl-istess knisja, fis-27 ta' Ottubru 1850, fl-età ta' tnax-il sena, hi rċeviet il-Griżma tal-Isqof mill-Isqof Publiju dei Conti Sant. Meta Adelaide kibret bdiet tieħu ħsieb it-tfal bniet tal-familji li kienu jgħixu f'Santa Venera u tilqagħhom f'darha biex tippreparahom għall-Preċett u għall-Griżma waqt li tgħallimhom kif għandhom jimxu fuq il- passi tal-qaddisin. Il-jum tal-Ewwel Tqarbina kien ikun jum kbir għal Adelaide u għat-tfal, u wara l-quddiesa kienet tagħmel festin żgħir fuq iz- zuntier tal-Knisja l-Antika ta' Santa Venera. Dan Adelaide Cini kollu juri kif, madwar ħamsin sena qabel il-knisja ta' Santa Venera saret parroċċa, Adelaide kienet diġà qed toħloq sens ta' komunità indipendenti minn dik ta' Birkirkara, liema parroċċa kienet tinsab 'il bogħod sew mill-inħawi ta' Santa Venera. Għalkemm il-ġenituri tagħha xtaqu jarawha miżżewġa, pero fl-età ta' bejn it- tmintax u l-għoxrin sena hija wriet ix-xewqa li tidħol soru. Adelaide avviċinat diversi ordnijiet reliġjużi iżda dawn ma laqgħuhiex minħabba l-oppożizzjoni tal- 56 l gAazaza Kumitat Festi Esterni Santa Venera A.D. 1971 DD Żeszizza ġenituri tagħha u kif ukoll minħabba l-istat ta' saħħitha. Iżda ġara li darba fost l-oħrajn marret għand is-sorijiet tal-klawsura ta' Santu Wistin fil-monasteru ta' Santa Katerina l-Belt, u hemmhekk tkellmet ma' Swor Ġużeppa Baldacchino li kienet soru magħrufa għall-qdusija tagħha. Hija reġgħet uriet ix-xewqa li tingħaqad magħhom, iżda Swor Ġużeppa nebbħitha u qaltilha li Ġesti ma jridhiex tingħaqad f'xi ordni, iżda jridha 'taħdem għall-ġid tal-erwieħ li jinsabu fit-triq il-ħażina biex treġġagħhom lilu'. Adelaide tħawdet għax mezzi biex tagħmel dan ma kellhiex, iżda s-soru qaltilha biex ma tinkwetax għax il-Mulej għad jipprovdilha l-mezzi. Adelaide ħadet dan il-kliem bħala messaġġ mis-sema, tant li f'din l-età ta' tnejn u għoxrin sena hi ddeċidiet biex twettaq appostolat qalb it-tfajliet u n-nisa abbandunati jew fit- triq il-ħażina. Ftit jiem biss laħqu għaddew minn meta Adelaide tkellmet ma' Swor Ġużeppa; u marru jfittxuha s-Sur John Asphar, minn Kalkutta fl-Indja, flimkien mal- mara tiegħu. Dawn tawha somma sabiħa ta' flus biex tibda l-ħidma tagħha. Hi bdiet tiġbor tfajliet li kienet tiltaqa' magħhom fit-toroq tal-Belt, il-Furjana, u l-Kottonera, u kienet toħodhom fid-dar tagħha ġewwa Santa Venera biex tgħinhom jibdew ħajja ġdida. Meta miet missierha għall-ħabta tal-1868, hija wirtet nofs il-propjetà. Wara li ftehmet ma' ħutha u biegħet id-deheb li wirtet, hi xtrat il-kumplament tal-fabbrika u tad-dar ġewwa Santa Venera biex setgħet tibdilhom f'istitut. Waħidha ma setgħetx. tlaħħaq max-xogħol ta' dan. l-istitut, għalhekk talbet l-għajnuna tas- sorijiet tal-Karità li bis-saħħa tagħhom kompla ħa forma iktar organizzata. Adelaide kienet kemxejn marradija u x-xogħol kbir li daħlet għalih kompla jgħakkisha. Dan it-taħbit u t-tbatija ħallew l-effett fuq saħħitha u l-mard li kellha ma kienx jitfejjaq. Hi kienet tgħid li l-ġurnata li tmut fiha tkun is- Sibt, u proprju s-Sibt 28 ta' Marzu 1885 fil-ħamsa ta' filgħodu sejħet lill-assistenta tagħha u qaltilha li wasal dak is-Sibt li fih se tħalli din id-dinja biex tmur fis-sema, waqt li talbitha għall-konfessur. Filfatt, Adelaide mietet fid-disgħa ta' filgħodu fl-età ta' 46 sena wara li tenniet il-kelmiet 'F'idejk Id-daħla prinċipali tal-Istitut ta' Ċini Kumitat Festi Esterni Santa Venera A.D. 1971 Dzżazizzag 57 Mulej nerħi r-ruħ tiegħi'. Wara mewtha kienu bostha dawk li bdew jirrikorru għall-interċessjoni tagħha fil-bżonnijiet tagħhom, speċjalment waqt mard, u għadd kbir ta' każi ta' fejqan 'mirakoluż' ġew iddikjarati. Is-sorijiet tal-Karità komplew jaħdmu fuq dak li kienet bdiet Adelaide u l-istitut kompla jikber. Tlieta u tletin sena wara l-mewt ta' — Adelaide twaqqfet il-parroċċa ta' Santa Venera u l-istitut sar jagħmel parti minn din il- parroċċa. Fl-1918, is-sinjura Marv Zammit Clapp ħallset għall-bini tal-kappella li llum insibu f'dan l-istitut li ġiet ikkonsagrata fis-16 ta' Ottubru 1919. Il-fdalijiet ; ta' Adelaide nqalgħu minn Il-qabar fejn tinsab midfuna Adelaide Cini fejn kienu fiċ-ċimiterju tal- Addolorata lejlet din id-data biex b'hekk ġew imqiegħda fil-kappella ġewwa l-istitut. Maġenbha ġiet midfuna Marv Zammit Clapp wara li mietet fit-30 ta' Awwissu 1922 fl-għomor ta' 78 sena. Fit-23 ta' Frar 1918 saret talba lill-Papa Piju X biex Adelaide Cini tiġi beatifikata. It-tjubija ta' din il-mara hija xi ħaġa li timpressjona lil dawk kollha li jaqraw l-istorja ta' ħajjitha. Adelaide ċċaħħdet mill-ħajja u l-kumdità li kienet tipposjedi hi u l-familja tagħha biex qassmet ġidha kollu lil dawk li kienu fil-bżonn, proprju kif għamlet il-patruna tagħna Santa Venera li fil-lokalità ddedikat lilha waqqfet l-istitut tagħha Adelaide. Hekk naraw xebh kbir bejn Santa Venera u Adelaide Cini li t-tnejn urew l-imħabba tagħhom lejn Ġest billi ħadmu u ħennew għall-proxxmu tagħhom. Meħud mill-ktieb 'ADELAIDE CINI 1838 — 1885, l-appostlu tat-toroq'', miktub minn Laurence Mizzi.